**Social- og sundhedsassistent søges til fast stilling i Korterevarende tilbud – Langagerparken i Skjern**

Vi søger en engageret og fagligt dygtig social- og sundhedsassistent til fast stilling på 34 timer til Korterevarende tilbud – Langagerparken i Skjern.

Tiltrædelse 1. august 2024. Der må forventes varierende arbejdstider dag, aften og weekend (aktuelt hver 3. weekend).

Langagerparken er et socialfagligt tilbud til voksne med udviklingshæmning. Det består af støtte til borgere, der bor i boliger med visitationsret i Langagerparken i Skjern (op til 35 borgere) samt af støtte til borgere, der bor i egen bolig i Skjern-området.

Om målgruppen:

* Borgere med udviklingshæmning indenfor det specialiserede voksenområde
* Kendetegnet ved betydelig nedsat psykisk funktionsevne og omfattende støttebehov til daglige funktioner, herunder medicinhåndtering, og der kan være borgere med plejebehov
* De kognitive funktionsnedsættelse kan blandt andet have baggrund i generelle funktionsnedsættelser med psykiatriske overbygninger, Downs syndrom, autisme, senhjerneskade og misbrug

**Korterevarende tilbud**

Korterevarende tilbud er et social- og sundhedsfagligt område under Handicap & Psykiatri i Ringkøbing-Skjern Kommune fordelt over flere matrikler. hvor der udover Langagerparken er en bred vifte af tilbud til personer med støttebehov, herunder støtte i visiterede boliger, bostøtte, aktivitets- og samværstilbud, beskyttet beskæftigelse, uvisiterede cafeer og STU.

Korterevarende Område er forankret i en overordnet kommunal kontekst i en politisk styret organisering, hvor følgende gælder for og forventes af alle ansatte:

* Mission: Vi er her for borgerne
* Værdier: Vi er ordentlige, Vi er nysgerrige, Vi handler
* Kerneopgave: Vi lykkes, når borgerne anvender deres ressourcer, tager størst muligt ejerskab og tager ansvar i eget liv

Inden for Korterevarende tilbud arbejder vi med en recoveryorienteret rehabiliterende tilgang med udgangspunkt i borgerens mål og ønsker for fremtiden. Vi er aktuelt ved at implementere den recoveryorienterede rehabiliterende tilgang samt den socialfaglige metode KRAP.

**De sundhedsfaglige opgaver**

Du skal som social- og sundhedsassistent arbejde ud fra en omsorgs- og sundhedsfremmende tilgang og bidrage til, at borgerne oplever sammenhæng og kontinuitet. Vi forventer, at du:

* Har autorisation, varetager helhedspleje og grundlæggende sygeplejeopgaver og oplæres til specifikke sygeplejeopgaver
* Med baggrund i evidensbaserede teorier og metoder for sygeplejen tager ansvar for den grundlæggende sygepleje
* Tager udgangspunkt i en individuel og helhedsorienteret omsorg og pleje på baggrund af borgerens værdier og behov
* Arbejder med såvel somatik som psykiatri og også anvender dine kompetencer til at varetage helhedsplejen for de psykiatriske grupper
* Vurderer behovet for, udfører selvstændigt og tilrettelægger sammensatte omsorgs- og aktiverende opgaver
* Arbejder selvstændigt med mono- og tværfaglig sparring
* Arbejde kompetent i FMK og kender til og arbejder inden for rammerne udstukket af styrelsen for patientsikkerhed
* Løbende vedligeholder eller udvikler dine kompetencer og er opsøgende omkring ny viden
* Har gode faglige kompetencer og fokus på forebyggelse, rehabilitering og egenomsorg
* Kan anvende eller er åben for at anvende velfærdsteknologier og hjælpemidler
* Er dygtig til kommunikation, samarbejde, vidensdeling og implementering
* Er dygtig til koordinering, planlægning og dokumentation
* Selvstændigt og i samarbejde kan stå for medicinhåndtering og administrering
* Er medansvarlig for de sundhedsfaglige opgaver og for kontakt til samarbejdspartnere
* Samarbejder på tværs af arbejdsplanener mellem Langagerparken i Skjern og Engdraget i Tarm ved fx sygdom og ferie

**Socialfaglige arbejdsopgaver**

Som ansat vil du også have en vigtig rolle i at støtte og hjælpe vores borgere i hverdagen samt bidrage til udvikling af funktionsevne, herunder støtte til at fastholde eller reducere tab af funktionsevne. Støtten tager udgangspunkt i indsatsmål fra Myndighed og kan omhandle udvikling inden for områder som relationer, samfundsliv, kommunikation, praktiske opgaver, egenomsorg og mobilitet. Du vil indgå i et tværfagligt samarbejde med øvrige medarbejdere i tilbuddet samt samarbejde med eksterne samarbejdspartnere, pårørende, sundhedsområdet og andre fagfolk. Vi arbejder i et samspil med borgere, kollegaer og omverdenen med henblik på at medvirke til et aktivt og sundt liv med selvbestemmelse.

* Planlægge og udføre pædagogiske aktiviteter samt udføre praktiske opgaver i huset
* Dokumentere og rapportere beboernes udvikling og trivsel
* Begrunde og dokumentere anvendelse af faglige metoder

**Kvalifikationer**

* Uddannet social- og sundhedsassistent med en skarp monofaglighed, fagligt opdateret samt en rehabiliterende tilgang
* Erfaring med arbejde inden for voksenområdet og gerne med mennesker med komplekse behov, herunder viden om relevant lovgivning og metoder
* Evne til at arbejde konstruktivt, selvstændigt såvel som i teams og gode skriftlige og mundtlige dokumentations-, kommunikations- og samarbejdsevner
* Kendskab til IT og vant med anvendelse af digitale værktøjer (gerne Nexus)
* Evne til at skabe og fastholde relationer til borgerne og et anerkendende menneskesyn, der giver plads og rum til borgernes forskelligheder
* Kan indgå i et engageret kollegaskab, hvor I kontinuerligt koordinerer og dokumenterer indsatsen
* Gode samarbejdsevner og evner til at indgå i et tværfagligt samarbejde
* Bidrage aktivt til at skabe et godt arbejdsmiljø med høj psykologisk tryghed
* Benytte nærmiljøet og det omgivende samfund i planlægning og udførelse af udviklingsforløb
* Kan have mange bolde i luften og tage beslutninger selvstændigt
* Kan arbejde struktureret og bevare overblik samt give og modtage faglig sparring
* Kørekort

Vi tilbyder en spændende og udfordrende stilling med varierende arbejdsopgaver i et godt arbejdsmiljø med dygtige og engagerede kolleger samt deltagelse i kollegial supervision.

Vi har en positiv og inkluderende arbejdskultur, hvor samarbejde og professionelt fællesskab er i højsædet i en hverdag med meningsfuldt arbejde.

Vi har fokus på at støtte borgerne til en så selvstændig og aktiv deltagelse som muligt.

Har du spørgsmål til stillingen er du velkommen til i dagtimerne at kontakte daglig leder Ercan Alici tlf. 20 56 57 08.

Ansøgningsfrist den 20. juni 2024 kl. 12.00. Samtaler afholdes den 27-28. juni 2024.

Løn og ansættelse efter overenskomst. Der indhentes reference og straffeattest inden ansættelse.